Die slankklipkabeljou (Anyperodon leucogrammicus) is 'n vis wat wydverspreid voorkom in die Indiese-Stille Oseaan area, die Rooisee en langs die kus van Oos-Afrika suidwaarts tot by sentraal Mosambiek. Hierdie vis is egter uiters seldsaam in Suid-Afrikaanse waters. In Engels staan die vis bekend as die Slender rockcod. Die vis word tot 52 cm lank. Die vis se lyf is langer en dunner as die meeste klipkabeljou spesies. Dit is bruin-grys van kleur en daar is baie oranje-rooi kolletjies in rye op die kop en lyf. Daar is ook vier vertikale strepe op die sye wat met tyd verdwyn. Die vis leef in aflandige koraalriwwe in water wat 5 tot 80m diep is. Hulle is alleenlopers en geheimsinnig en hulle vreet hoofsaaklik klein vissies. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Heemstra, P.C., Pollard, D., Samoilys, M., Yeeting, B. & Choat, J.H. (2008).